**PREKIŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

Kavos pupelės (pagaminimui), įskaitant kavos aparatų nuomą (toliau – Prekės).

**2. PIRKIMO OBJEKTO PRITAIKYMO SRITIS**

Kavos aparatų nuoma, perkant kavos pupeles, naudoti įmonės darbuotojams.

**3. TECHNINIŲ REIKALAVIMŲ, KURIUOS TURI ATITIKTI PASLAUGOS APRAŠYMO BŪDAI**

3.1. Planuojama pirkti kavos pupeles ir neatlygintinai nuomotis 16 kavos ruošimo aparatų (minimalus nurodytas skaičius gali būti didinamas 20 – 30 proc.).

3.2. Kavos pupelių per 12 mėnesių planuojama įsigyt ne mažiau kaip 2000 kg (maždaug 140-160 kg per mėnesį).

3.3. Kavos pupelių skrudinimas – šviesus arba vidutinis.

3.4. Skrudintos „Arabica“ , „Robusta“ arba lygiavertės savo savybėmis kavos pupelės, išfasuotos ne mažiau kaip po 1 kg.

3.5. Reikalavimai automatiniam kavos aparatui:

- kavos aparato matmenys (AxPxG) ne daugiau kaip: 90x90x90 cm

- su pajungtu arba integruotu pieno šaldytuvu arba šalia pastatomu šaldytuvu/vėsintuvu

- svoris: ne daugiau kaip 35 kg;

- reikalinga įtampa: 220-240W;

- galia: ne mažiau kaip 1400 W;

- vandens talpos dydis ne mažiau nei 2 litrai;

- į talpą turi tilpti ne mažiau kaip 0,5 kg kavos pupelių;

- turi būti vandens filtras arba papildomai pridėtos ir įskaičiuotos nukalkinimo priemonės.

- nulašėjimo padėklo el. kontrolė; paruoštų gėrimų skaitliukas; kavos tirščių talpa

- kavos piltuvėlis turi būti reguliuojamo aukščio;

- Keramikinis malūnėlis kavos pupelėms smulkinti

- galimybė pasigaminti šiuos gėrimus: juoda, kapučino, espreso, latte, karštas vanduo

- automatinio aparato išsijungimo laiko programavimo galimybė;

- programos, užtikrinančios aparato valymą, praplovimą ir nukalkinimą arba įspėjančios apie reikalingą aparato valymą (ir pieno sistemos automatinį praskalavimą);

- reguliuojamas: malamos kavos kiekis, rupumas, karšto vandens temperatūra. Papildomai gali būti reguliuojamas pieno puto dydis

**-** kavos aparatai nuomai turi būti tausojantys energiją bei turėti tai įrodančius sertifikatus;

- kavos aparatai turi kelti kuo mažiau triukšmo, Tiekėjas turi nurodyti triukšmo lygį.

- Tiekėjas turi pritaikyti kavos aparatą objektams pagal preliminarų nurodytą žmonių skaičių

Automatinio kavos aparato priežiūros ir aptarnavimo sąlygos:

Kavos aparatas nuomai tiekėjo lėšomis pristatomas ne vėliau kaip per 5 (penkias) darbo dienas nuo sutarties įsigaliojimo dienos. Pasibaigus sutarties galiojimui, kavos aparato pasiėmimu rūpinasi tiekėjas, savo lėšomis.

Aparato profilaktine priežiūra (ne rečiau kaip 1 kartą per mėnesį) rūpinasi tiekėjas. Tiekėjas apmoko Užsakovo atstovus naudotis kavos aparatu, atlikti kasdienę aparato higieną (išvalyti kapučinatorių ir pieno sistemą, iškratyti kavos tirščius, papildyti produktus ir kt.). Tiekėjas suteikia tiesioginius operatoriaus kontaktus, kuriais galima konsultuotis aparato eksploatacija susijusiais klausimais.

Tiekėjas kartu su kavos apartu (jeigu reikia) turi pristatyti ir valymo priemones bei apmokyti Užsakovo darbuotojus arba paruošti atitinkamas informacines lenteles. Priemonės turi būti įskaičiuotos į bendrą kainą.

Jei aparatas sugenda dėl natūralaus nusidėvėjimo ar gamyklinių priežasčių, jo remonto ir su tuo susijusios išlaidos tenka tiekėjui. Gedimai turi būti pašalinti ne vėliau kaip per 2 darbo dienas nuo informavimo apie gedimą dienos. Jei gedimo šalinimas užtrunka ilgiau kaip 2 darbo dienas – suteikiamas pakaitinis kavos aparatas (analogiškas arba panašus savo techniniais parametrais). Pakaitinio aparato pristatymas neturi užtrukti ilgiau kaip 2 darbo dienas nuo informacijos apie gedimą pateikimo dienos. Į aparato gedimus turi būti reaguojama ne vėliau kaip per 5-8 val. darbo dienomis, nuo 8 – 17 val.

3.6. Visos išlaidos, susijusios su Prekių tiekimu įskaičiuojamos į siūlomų Prekių kainą.

3.7. Sutartinių įsipareigojimų vietos – Elektrinės g. 2, 03150, Vilnius; Ateities g. 12 ir Ateities g. 12 A, 08303, Vilnius; Pramonės g. 95, 11115, Vilnius; Duetto verslo centras - Spaudos g. 6-1, 05132, Vilnius; Technopolio verslo centras - Gerulaičio g. 10, 08200, Vilnius. Sutarties galiojimo laikotarpiu sutartinių įsipareigojimo vietos gali keistis Vilniaus miesto ribose, tokiu atveju konkretus adresas nurodomas Užsakovo užsakyme.

3.8. Galimybę naudotis kavos aparatais ir užtikrinti kavos pupelių tiekimą darbo dienomis visą sutarties galiojimo laikotarpį.

3.9. Prekių užsakymai pateikiami elektroniniu paštu arba per tiekėjo sistemą.

3.10. Kavos pupelių užsakymas turi būti įvykdytas per 4 (keturias) darbo dienas nuo užsakymo pateikimo dienos.

3.11. **Tiekėjas negali siūlyti Prekių (įskaitant jos sudedamąsias dalis), jei Prekių kilmė yra ar Paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų**.

1 lentelė. Preliminarūs kavos aparatų kiekiai kiekviename Pirkėjo objekte

|  |  |  |  |  |
| --- | --- | --- | --- | --- |
| Eil. Nr | Objektas | Adresas | Pageidaujamas kavos aparatų kiekis, vnt. | Preliminarus sunaudojamas mėnesinis kavos kiekis objekte, kg. |
| 1 | Nova ofisas | V. Gerulaičio g. 10 | 1 | 10 |
| 2 | Duetto ofisas | Spaudos g. 6 | 3 | 24 |
| 3 | RK-2 | Pramonės g. 95 | 1 | 8 |
| 4 | RK-8 | Ateities g. 12/12A | 2 | 16 |
| 5 | E2 | Elektrinės g. 2 | 9 | 77 |

2 lentelė. Preliminarus žmonių skaičius tenkantis vienam kavos aparatui

|  |  |  |  |
| --- | --- | --- | --- |
| Eil. Nr | Objektas | Komanda | Žmonių skaičius |
| 1 | Nova ofisas | Administracija | 30 |
| 2 | Duetto ofisas | Administracija (7a) | 70 |
| 3 | Duetto ofisas | APAK (1a) | 25 |
| 4 | Duetto ofisas | KAC (1a) | 15 |
| 5 | RK-2 | NVK | 15 |
| 6 | RK-8 | KEK (12) | 20 |
| 7 | RK-8 | TPK (12A) | 40 |
| 8 | E2 | TVPK (Dispečerinė) | 15 |
| 9 | E2 | Admin (KAC) | 15 |
| 10 | E2 | Monstras (Gamyba) III a | 50 |
| 11 | E2 | TPK | 30 |
| 12 | E2 | MĮRS dirbtuvės | 35 |
| 13 | E2 | MĮRS pastatas | 20 |
| 14 | E2 | Chemijos laboratorija | 10 |
| 15 | E2 | Monstras (CVP) | 30 |
| 16 | E2 | Monstras (I a) | 120 |

**4. TIEKĖJO SIŪLOMOS PREKĖS IR ĮKAINIAI**

3 lentelė. Tiekėjo siūlomi prekės įkainiai

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Minimalus kiekis sutarties galiojimo laikotarpiu 24 mėn.** | **Mato vnt.** | **1 kg kaina, EUR be PVM** | **Bendra pasiūlymo kaina Eur be PVM**  **(3x5)** |
| ***1*** | ***2*** | ***3*** | ***4*** | ***5*** | ***6*** |
| 1. | Kavos aparato nuoma | 16 | VNT |  |  |
| 2. | Kavos pupelių tiekimas | 4000 | KG |  |  |
| 3. | Kavos aparato techninė priežiūra | 24 | KARTAI |  |  |
| 4. | Kavos aparato priežiūrai skirtos priemonės | 24 | VNT |  |  |
| PVM 21 proc. | | | | |  |
| Pasiūlymo kaina, Eur su PVM | | | | |  |

4 lentelė. Kita informacija apie prekes

|  |  |  |  |
| --- | --- | --- | --- |
| **Eil. Nr.** | **Kavos aparato neatlygintinai nuomai pavadinimas ir/ar gamintojas** | **Ar tiekėjo siūlomi kavos aparatai atitinka Techninės specifikacijos 3.5 punktus? Taip/Ne** | **Kurių 3.5 reikalavimų neatitinka Tiekėjo siūlomi kavos aparatai? Kokios siūlomos alternatyvos?** |
|  |  |  |  |
|  |  |  |  |
|  |  |  |  |